钦定古今图书集成/明伦汇编/宫闱典/第090卷 > 淮阳公主 下嫁王承庆 > 薛国公主 下嫁王守一 又嫁裴㢲
## 钦定古今图书集成/明伦汇编/宫闱典/第090卷 > 淮阳公主 下嫁王承庆 > 薛国公主 下嫁王守一 又嫁裴㢲

按《唐书公主列传》：“薛国公主，始封清阳，下嫁王守一。
守一诛，更嫁裴㢲。”
按《旧唐书王仁皎传》，“仁皎子守一与后双生。守一与
元宗有旧，及上登极，以清阳公主妻之。从讨萧至忠、
岑羲等有功，自尚乘奉御迁殿中少监，特封晋国公，
累转太子少保。父卒，袭爵祁国公。十一年，坐与庶人
潜通左道，左迁柳州司马，行至蓝”田驿，赐死。守一性
贪鄙，积财巨万，及籍没其家，财帛不可胜计。